Nudes-A-Poppin مهرجان سنوى للعراة بتجرى فيه مسابقات متنوعة وبيتنظم فى مدينة روزلاون فى ولاية انديانا فى امريكا . ظهرت فكرة تأسيس مهرجان (Nudes-A-Poppin) فى منتجع للعراة موجود فى شاطئ عراه اسمه (Ponderosa Sun Club) فى مدينة روزلاون بولاية انديانا فى امريكا كان اتخصص للعرى من سنة 1964 ، والهدف من الفكرة دى هو لفت الانظار للشاطئ ده وعمل جو من المتعة والمرح فيه ده غير انه بيجمع تبرعات كتيرة له وبيساهم بشكل كبير فى الدخل القومى لولاية انديانا . بدأت اول نسخة من المهرجان ده سنة 1975 ، وفى وقت المهرجان بيتقفل الشاطئ على اعضاءه بس و تذاكر دخول المهرجان بتتباع بشكل منفصل . وكان سعر التذكرة 50 دولار امريكانى من سنة 2005 ، وارتفع لمبلغ 60 دولار امريكانى من سنة 2016 . ولغاية سنة 2003 كان المهرجان بيشتغل فى يومين واحد فيهم فى شهر يوليه والتانى فى شهر اغسطس ، لكن من اول سنة 2004 اتغير النظام ده وبقى المهرجان يشتغل مرة واحدة فى السنة فى يومين اجازة اسبوعية فى شهر يوليه من كل سنة .